मतगणना से पहले संजय राउत का दावा, शिवसेना के बिना महाराष्ट्र में सरकार नहीं बना पाएगी बीजेपी | Sanjay Raut said BJP would not be able to come to power in Maharashtra without Shiv Sena alliance nodsps | maharashtra - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
Updated: October 24, 2019, 6:30 AM IST
शिवसेना ने 2014 के विधानसभा चुनाव में 62 सीटों पर जीत दर्ज की थी. उस समय शिवसेना का चुनाव पूर्व गठबंधन बीजेपी के साथ नहीं था. बीजेपी ने 122 सीटों पर जीत दर्ज की थी. (उद्धव ठाकरे और सीएम फडणवीस File Photo)
महाराष्ट्र विधानसभा चुनाव (Maharashtra Assembly Election 2019) के बाद आए एग्जिट पोल (exit poll 2019) ने यह दिखाया है कि बीजेपी-शिवसेना गठबंधन (BJP-Shiv Sena Alliance) आराम से बहुमत के साथ सरकार बनाने में सक्षम होगा.
Last Updated: October 24, 2019, 6:30 AM IST
मुंबई. महाराष्ट्र विधानसभा (Maharashtra Assembly) के लिए गुरुवार को मतगणना होगी. मतगणना से पहले शिवसेना (Shiv sena) नेता संजय राउत (Sanjay Raut) ने सरकार को लेकर बड़ा दावा किया है. बुधवार को शिवसेना नेता संजय राउत ने कहा कि बीजेपी (BJP) राज्य में उद्धव ठाकरे (Udhav Thackeray) नीत शिवसेना के समर्थन के बिना सरकार बनाने में सक्षम नहीं होगी.
एक क्षेत्रीय समाचार चैनल से बात करते हुए वरिष्ठ शिवसेना नेता राउत ने दावा किया कि उनकी पार्टी ने जिन 124 सीटों पर चुनाव लड़ा था, उनमें से वह 100 सीटों पर जीत हासिल करने में सक्षम होंगे. बता दें, बीजेपी ने राज्य में 164 सीटों पर चुनाव लड़ा है, जिसमें छोटे सहयोगियों के उम्मीदवार भी शामिल हैं, जिन्होंने कमल छाप पर ही चुनाव लड़ा था. राज्य में कुल 288 विधानसभा सीटों के लिए चुनाव हुए हैं.
राज्य में विधानसभा चुनाव के मतदान के बाद आए ज्यादातर एग्जिट पोल में बीजेपी नीत गठबंधन को आराम से बहुमत मिलते हुए दिखाया गया है. इस गठबंधन में शिवसेना और अन्य पार्टियां शामिल हैं. हालांकि इनमें से कम से कम एक पूर्वानुमान में बीजेपी को बहुमत के करीब दिखाया गया है. इस एग्जिट पोल में बीजेपी को 142 सीट और शिवसेना को 102 सीटें दी गई हैं. राज्य में सरकार बनाने के लिए साधारण बहुमत 145 सीट का है.
शिवसेना 100 सीटों पर जीत हासिल करेगी
राउत ने कहा, ‘बीजेपी बिना शिवसेना की सहायता से अगला सरकार नहीं बना सकती है, चाहे शिवसेना 4-5 सीट ही क्यों न जीते.’ उन्होंने कहा, ‘मेरा मानना है कि शिवसेना 100 सीटों पर जीत हासिल करेगी. लेकिन बीजेपी अकेले सरकार नहीं बना सकती है. बीजेपी-शिवसेना गठबंधन इस विधानसभा चुनाव में 200 से ज्यादा सीटें जीतेगी.’
राज्य की राजनीति में खुद को ‘बिग ब्रदर’ मानती है शिवसेना
शिवसेना ने 2014 के विधानसभा चुनाव में 62 सीटों पर जीत दर्ज की थी. उस समय शिवसेना का चुनाव पूर्व गठबंधन बीजेपी के साथ नहीं था. बीजेपी ने 122 सीटों पर जीत दर्ज की थी. दोनों ही पार्टियां बाद में सरकार में सहयोगी थी. दरअसल शिवसेना राज्य की राजनीति में खुद को ‘बिग ब्रदर’ मानती है और वह सरकार में नंबर दो की भूमिका से सहज नहीं महसूस करती.
शिवसेना और बीजेपी के बीच ‘प्रेम-नफरत’ का संबंध
राउत ने यह स्वीकार किया कि शिवसेना और बीजेपी के बीच ‘प्रेम-नफरत’ का संबंध है. राज्यसभा सदस्य ने कहा, ‘यह गठबंधन वोटों की गिनती के बाद भी नहीं टूटेगा. हालांकि बीजेपी और शिवसेना ने 2014 में अलग-अलग चुनाव लड़ा था लेकिन अब दोनों पार्टियां साथ हैं. यह एक तरफ से प्रेम-नफरत का संबंध है.’
First published: October 23, 2019, 10:42 PM IST